Fondet besto i 2000 i en fondsavsetning på 75 millioner kroner. Avkastningen av fondet ble satt lik renten på statsobligasjoner med ti års løpetid. Den årlige avkastningen av fondet var 4,65 millioner kroner fra opprettelsen til 2010. Da ble renten justert og avkastningen falt til 2,535 millioner kroner. Fornyings-, administrasjons- og kirkedepartementet bestemte at avkastningsmodellen skulle erstattes med ordinære, årlige bevilgninger. Endringen medførte at de årlige bevilgningene økte til fem millioner i 2014.